Orlando finto pazzo

Orlando finto pazzo (Orlando, den falske galningen) er en opera (dramma per musica) i tre akter komponert av Antonio Vivaldi til en libretto av Grazio Braccioli. Plottet er basert på en episode i Matteo Boiardos ikke fullførte episke dikt Orlando Innamorato. Som den andre av Vivaldis kjente operaverk hadde Orlando finto pazzo premiere i november 1714 (dedikasjon datert 10. november) på Teatro Sant'Angelo i Venezia. Vivaldi var impresario (i partnerskap med faren Giovanni Battista) i tillegg til komponist. Angivelig ble operaen dårlig likt av publikum og bare oppført noen få dager og ble erstattet 1. desember av en nyoppsetting av Giovanni Alberto Ristoris Orlando furioso, et verk som Vivaldi "impresa" hadde hatt stor suksess med oppføringen av i 1713.


== Roller ==
Orlando, en ridder i tjeneste til Karl den store, Antonio Francesco Carli (bass)
Brandimarte, Orlandos venn, Andrea Guerri (sopran kastrat)
Ersilla, dronning og trollkvinne, Margherita Gualandi, kalt "la Campioli" (sopran)
Argillano, Ersillas forkjemper og hemmelig forelsket i henne, Andrea Pacini (kontraalt kastrat)
Tigrinda, en prestinne, forelsket i Argillano, Elisabetta Denzio (sopran)
Grifone, hemmelig forelsket i Tigrinda, Francesco Natali (sopran kastrat)
Origille, forelsket, Anna Maria Fabbri (kontraalt)


== Synopsis ==


=== Akt 1 ===
Ersilla dedikerer et sverd for å ødelegge Orlando, og betror sverdet og oppdrag til Argillano, som i hemmelighet elsker henne. Ersillas fiender, Brandimarte, Grifone og Origille spionere på ritualet. I det seremonien slutter, prøver Tigrinda, prestinne over eliksirer, uten hell å fortelle Argillano at hun elsker ham. Grifone følger etter Tigrinda, som han er hemmelig forelsket i. Argillano utfordrer Grifone, som er beskyttet av Origille - hun later som han er hennes unge søster, "Leodilla." Origille, som er lovet bort til Grifone, utfordrer hans åpenbare kjærlighet til Tigrinda, som deretter sverger sin hevn. Orlando beseirer, men sparer Argillano, og etterlater det magiske sverdet på bakken etter at han har kuttet den gylne lenken, og dermed åpnet veien for alle inn Ersilla hage. Ersilla legger merke til sverdet, og trekker den slutning at Argillano er beseiret. Ettersom hennes feer forhekset Orlando med sine sanger, blir Ersilla betatt av Brandimarte, som bruker dette for å redde Orlando.


=== Akt 2 ===
Grifone prøver å dra fordel av sin ufrivillige forkledning for å komme nærmere Tigrinda ved å bli hennes tjenerinne. Origille, nå forkledd som en mann, "Ordauro," avbryter dem. Ersilla ignorerer Tigrindas bønner om Argillano løslatelse (fengslet på grunn av nederlaget sitt,) men nå betatt av "Ordauro," slipper ham etter forslag fra "Ordauro". Avvist av Ersilla, sverger Argillano på å forråde henne, og å få en medskyldig, ved innynde seg på feile premisser hos Tigrinda. Når Orlando ser Origille, avslører han forkledningen sin, men blir pent manøvrert av Brandimarte til å skjule sin sanne identitet ved å late som han gal, under illusjonen om at han er Orlando.
Under dekke av "galskap", forteller Orlando den bisarre historien om hvordan Origille forrådte ham sist gang de møttes. Når Argillano forsvinner for å advare Ersilla om sine mistanker, trygler Origille om tilgivelse, og Orlando føyer seg. Argillano forteller Ersilla at "Leodilla" er Grifone, og hun forhører ham. Grifone røper ikke noe, og er så fengslet.


=== Akt 3 ===
Origille bryter igjennom fengselsveggen til Grifones med en hakke, og konfronterer ham med sin inderlige kjærlighet. Grifones kjærlighet blir avvist av Tigrinda, som deretter intrigerer med en motvillig Argillano om å forgifte Ersilla med en magisk trylledrikk. Ersillas djevleseremoni klarer ikke å avsløre Orlando sanne identitet, så hun maner frem en forfalsket Angelica for å provosere ham. Brandimarte redder igjen Orlando, denne gangen ved å late som han er krigeren. Ersilla fanger de to mennene, men blir villedet til å tro hun elsker sin fiende. Orlando sverger på å slutte med et slik bedrag og i stedet ta et skikkelig oppgjør. Argillano avviser Tigrinda, som deretter drikker sitt eget heksebrygg. Sørgende, forgifter Grifone også seg selv.  Origille sverger hevn når han ser liket av sin elskede.  Orlando knuser lenkene sine, frigjør Brandimarte, og ved å ødelegge Ersillas slott, stopper all hennes magi. Grifone, Tigrinda, og alle hennes andre ofre våkner og er kurert. Tigrinda blir forent med Argillano, Origille med Grifone, og alt ender godt.


== Innspilling ==
Orlando finto pazzo (RV 727): Antonio Abete, Gemma Bertagnolli, Marina Comparato, Sonia Prina, Martin Oro, Marianna Pizzolato; Academia Montis Regalis, Alessandro De Marchi; Naïve OP30392


== Referanser ==


== Kilder ==
Bucciarelli, Melania;  Dubowy, Norbert; and Strohm, Reinhard (2006). Italian Opera in Central Europe, Volume 1. BWV Verlag. ISBN 3-8305-0381-4
Selfridge-Field, Eleanor (2007). A new chronology of Venetian opera and related genres, 1660-1760. Stanford University Press. ISBN 0-8047-4437-8
Strohm, Reinhard (2008). The Operas of Antonio Vivaldi, Issue 1. L.S. Olschki. ISBN 88-222-5682-4